หลังจากมีเพศสัมพันธ์ ผ่านไป 2 วัน มีประจำเดือน พอมีเพศสัมพันธ์อีกครั้ง ผ่านไป 2 วัน มีประจำเดือนอีกครั้ง ซึ่งเป็นเหตุการณ์ที่เกิดขึ้นภายในหนึ่งเดือน มีการป้องกันทุกครั้งค่ะ ไม่ทราบว่าเกิดจากความผิดปกติในส่วนใดบ้าง
สวัสดีค่ะอาการประจำเดือนมาบ่อยนั้น อาจเกิดได้จาก ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ การทำงานของไทรอยด์ผิดปกติ เป็นต้น แต่หากประจำเดือนมาบ่อย และเลือดประจำเดือนออกมากในแต่ละครั้งอาจทำให้มีอาการเหนื่อย อ่อนเพลีย และวิงเวียนได้ ซึ่งต้องรีบพบแพทย์ค่ะ หากยังมีอาการผิดปกติแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ